Lady Gaga kom SA toeLady Gaga, die omstrede en eksentrieke sangeres, gaan later vanjaar haar Suid-Afrikaanse aanhangers met konserte hier kom vermaak. 5FM, in samewerking met Big Concerts en M-Net, het Maandag aangekondig hulle bring dié sangeres met die aanbreek van die feesseisoen na Suid-Afrika. Lady Gaga is op 30 November by Soccer City in Johannesburg te sien. Op 3 Desember is dit die Kapenaars se beurt in die Groenpunt-stadion. The Darkness en Lady Starlight sal die voorvertonings behartig. Kaartjies sal Dinsdagoggend vanaf 09:00 by Computicket beskikbaar wees. Sitplek-kaartjies begin by R315 en staan-kaartjies is vanaf R715 beskikbaar.